《寄刘汝深》
明代·张弼

屡约游山久未谐，山灵应笑事多乖。白云明月徒清典，短屐轻舆负好怀。

遥忆金尊双舞剑，谁提铁笔一镵崖。刘郎更与桃花约，三月春风正自佳。

作者简介：（1425—1487）明松江府华亭人，字汝弼，号东海。成化二年进士。久任兵部郎，议论无所顾忌。出为南安知府，律己爱物，大得民和。少善草书，工诗文，自言吾书不如诗，诗不如文。有《鹤城稿》、《东海稿》等。